**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva, starpinstitūciju darbības koordinācijas grupas 2021.gada 14.jūnija sēde lemtais.. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts “Grozījumi Ministru kabineta 2020. gada 9. jūnija noteikumos Nr. 360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)”” (turpmāk – Noteikumu projekts) paredz grozīt un palielināt pieļaujamo pasažieru skaitu sabiedriskajos transportlīdzekļos no šobrīd spēkā esošā 50% ietilpības ierobežojuma uz 65%. Ne reti maršruta vidus posmos ārpus apdzīvotām vietām pārvadātājs neuzņem 1-2 pasažierus, pamatojoties uz strikti noteikto pasažieru skaita ierobežojumu, lai gan, piemēram, nākamajā maršruta pieturā vietas atbrīvojas. Lai nodrošinātu iedzīvotāju mobilitāti reģionālās satiksmes maršrutos, kur sabiedriskā transports pieejams retāk un nav pieejami citi sabiedriskā transporta pakalpojumi, noteikumu projekts paredz šādās situācijās pārvadātāja tiesības uzņemt vairāk kā 65% no transportlīdzekļa ietilpības vai nepārsniedzot 70%. Piemēram, ja reģionālās satiksmes autobusa ietilpība ir 42 vietas, 65% sastādīs 27 vietas, bet 70% - 29 vietas un iespējams maršrutā uzņemt vēl līdz 2 pasažieriem. Kontroles pasākumu veikšanai projekts paredz noteikt, ka pārvadātājam transportlīdzekļa salonā jāizvieto informāciju par pieļaujamo pasažieru skaitu. Pasažieru pārvadājumu ar autobusiem nodrošinājums atbilstoši pieprasījumam īpaši maksimuma stundās, nemainot pasažieru skaita ierobežojumu, turpmāk var nebūt iespējams pārvadātāju tehnisko resursu dēļ, jo arī ar esošo 50% ierobežojumu transportlīdzekļu kapacitātes iespējas ir ierobežotas. Vienlaikus, pieaugot pasažieru skaitam, būs nepieciešams palielināt reisu skaitu.  Ar noteiktajiem ierobežojumiem, pasažieru skaita samazinājumu un biļešu ieņēmumu kritumu sabiedriskā transporta pakalpojumu sniedzējiem ir radušies ievērojami zaudējumi. Lai kompensētu reģionālās nozīmes pārvadājumos ar autobusiem un vilcieniem radušos zaudējumus sakarā ar ārkārtējās situācijas Covid-19 infekcijas izplatības rezultātā noteiktajiem drošības un sociālās distancēšanās pasākumiem sabiedriskajā transportā, kā arī ārkārtējās situācijas seku mazināšanai 2021.gada 1.pusgadā no valsts budžeta programmas 02.00.00 “Līdzekļi neparedzētiem gadījumiem” Ministru kabinets piešķīris 11 450 695 *euro.* Saslimstības rādītājam krītoties un sasniedzot mazāka riska zonu, būtu jāvērtē arī noteikto ierobežojumu salāgošana ar sabiedriskā transporta pakalpojumu nodrošināšanu, jo mazāki saslimstības rādītāji ir faktors, kura dēļ daļa pasažieru izdara izvēli attiecībā uz sabiedriskā transporta pakalpojumu izmantošanu.  Kopš 2021.gada 1.jūnija ir būtiski samazināti dažādi ierobežojumi – atļauti klātienes pasākumi, atvērta tirdzniecība, dažādu pakalpojumu sniegšana, ēdināšanas un izklaides sektora darbība u.c., kas nozīmē gan apmeklētāju, gan pakalpojumu sniedzēju un tirdzniecības darbinieku plūsmas palielināšanās un nepieciešamību pārvietoties ar sabiedrisko transportu. Atsevišķi tirgotāji publiski pauduši informāciju, ka pēc ierobežojumu mazināšanas, tirdzniecības vietās tiks pagarināts darba laiks. Vienlaikus atbilstoši pieprasījumam būs nepieciešams nodrošināt papildus sabiedriskā transporta reisus.  Noteikumu projekts paredz pakāpeniski, saskaņā ar Veselības ministrijas izstrādāto plānu Covid-19 drošības pasākumu mazināšanai pēc tā dēvētā luksofora principa, noteikt, ka, ievērojot 14 dienu kumulatīvos Covid-19 saslimstības rādītājus uz 100 000 iedzīvotājiem, vidēja riska situācijā (ne vairāk kā 100 jaunu saslimstības gadījumu) sabiedriskā transporta pārvadātājs organizē iekāpšanu un izkāpšanu tā, lai pasažieru skaits transportlīdzeklī nepārsniedz 80 % no tā ietilpības. Savukārt prasības par pasažieru skaita ierobežojumu netiek piemērotas, ja 14 dienu kumulatīvais Covid-19 saslimstības rādītājs uz 100 000 iedzīvotājiem atbilst zema riska situācijā ( ne vairāk kā jaunu 20 saslimstības gadījumu, atbilstoši Slimību profilakses un kontroles centra tīmekļvietnē publicētajai informācijai. Noteikumu projektā noteikts, ka sabiedriskā transporta pārvadātājam pakalpojumi atbilstoši prasībām jāorganizē (biļešu tirdzniecība, sēdvietu marķējums u.c.) ne vēlāk kā trīs dienu laikā.  Lai pastiprinātu prasības par sabiedriskā transportlīdzekļa vēdināšanu, noteikumu projekts paredz precizēt noteikumu 7.5. apakšpunktu, papildinot regulējumu un nosakot, ka, lai nodrošinātu higiēnas prasību ievērošanu, jāveic regulāru saimnieciskā vai publiskā pakalpojuma nodrošināšanai izmantotā transportlīdzekļa salona un kabīnes virsmu dezinfekciju un vēdināšanu.  Vienlaikus VSIA “Autotransporta direkcija” un pārvadātāji regulāri atgādinās pasažieriem, lai pirms brauciena izvērtē brauciena nepieciešamību.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz sabiedriskā transporta pakalpojumu sniedzējiem un pasažieriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Satiksmes ministrijas un VSIA “Autotransporta direkcija” tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Nav. |

|  |  |
| --- | --- |
| Satiksmes ministrs | T. Linkaits |
|  |  |

Vīza: valsts sekretāre I.Stepanova